Vaqueros Creek

De Vaqueros Creek is en 17 Kilometer langen Beek in’n Distrikt Cayo von Belize, de in’n Macal River münnt.

De Born liggt in de Maya-Bargen in de Neegd von de Borns von Mollejon Creek un Rainbow Creek. Von dor flütt de Beek toeerst en poor Kilometer na Süüdwesten un denn na Noordwesten. He drippt op de Chiquibul Road, nimmt von links den negen Kilometer langen First Creek op un von rechts den teihn Kilometer langen Mahogany Creek. Toletzt münnt he in’n Macal River oder veelmehr in’n Stausee von’n Mollejon-Staudamm. De Macal flütt later mit’n Mopan to’n Belize River tohoop un münnt in de Karibische See.

Dat Land an’n Vaqueros Creek is an’n Böverloop Savann, in de siederen Lagen in dat Daal von’n Macal aver tropischen Regenwoold. Öörd gifft dat in de direkte Ümgegend nich. De Forst-Statschoon Augustine is fiev Kilometer weg, de nächsten richtigen Öörd 15 Kilometer.

Kategorie:Stroom
Kategorie:Distrikt Cayo